**D I S P O Z I Ț I A**

**privind aprobarea comisiei de concurs pentru proba scrisă, clinică sau practică, constituită în vederea ocupării** **funcției de șef** **Laborator Radiologie și Imagistică Medicală din cadrul Spitalului Clinic de Recuperare Cluj-Napoca**

Președintele Consiliul Județean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 36605/26.08.2025, elaborat de către Direcţia Juridică, prin care se motivează și fundamentează emiterea actului administrativ;

Luând în considerare adresa Spitalului Clinic Recuperare Cluj-Napoca înregistrată la Consiliul Județean Cluj sub nr. 36249/22.08.2025;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele și circulația proiectelor de dispoziții ale Președintelui Consiliului Județean Cluj;

În conformitate cu prevederile:

* art. 185 din Legea nr. 95/2006, privind reforma în domeniul sănătății, republicată, cu modificările și completările ulterioare;
* art. 19 din Ordinul Ministrului Sănătății nr. 1406/2006 privind organizarea concursului ori examenului pentru ocuparea funcției de șef de secție, șef de laborator sau șef de serviciu din unitățile sanitare publice, cu modificările și completările ulterioare;
* Hotărârii Consiliului Județean Cluj nr. 39/2025 privind aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Recuperare Cluj-Napoca, cu modificările și completările ulterioare;
* Hotărârii Consiliului Județean Cluj nr. 207/2013 privind stabilirea unor măsuri organizatorice în vederea desfășurării activității unităților sanitare publice a căror management a fost transferat către Consiliul Județean Cluj, cu modificările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Se aprobă componența comisiei de concurs pentru proba scrisă, clinică sau practică constituită în vederea ocupării funcției de șef Laborator Radiologie și Imagistică Medicală din cadrul Spitalului Clinic de Recuperare Cluj-Napoca, în următoarea componență:

**PREȘEDINTE:**

Dr. Bodizs Gyorgy - director medical, Spitalul Clinic de Recuperare Cluj-Napoca;

**MEMBRI:**

Dr. Csutak Csaba - medic primar, specialitatea radiologie și imagistică medicală, Spitalul Clinic Județean de Urgență Cluj-Napoca;

Dr. Barnea Laurențiu - medic primar, specialitatea radiologie și imagistică medicală;

Dr. Petcu Stelian - medic primar, specialitatea radiologie și imagistică medicală, Spitalul Clinic de Recuperare Cluj-Napoca, reprezentant al Colegiului Medicilor Cluj;

Neamțu Daniela-Carmen - consilier Compartimentul Managementul Unităților de Asistență Medicală, reprezentantul Consiliului Județean Cluj;

**SECRETAR:**

Dr. Bucurean Laura - medic primar, specialitatea medicină fizică și de reabilitare;

**Art. 2.** Pentru punerea în aplicare a prezentei dispoziții se desemnează persoanele nominalizate la art. 1.

**Art. 3.** Prezenta dispoziție se comunică, prin poșta electronică, persoanelor nominalizate la art. 1, Direcției Juridice, Spitalului Clinic de Recuperare Cluj-Napoca, precum și Prefectului Județului Cluj.

 **CONTRASEMNEAZĂ:**

 **PREȘEDINTE SECRETAR GENERAL AL JUDEȚULUI**

 **Alin Tișe Simona Gaci**

**Nr. 349 din 28 august 2025**